საქართველოს ხელოვნების სასახლე – კულტურის ისტორიის მუზეუმი
საქართველოს ხელოვნების სასახლე – კულტურის ისტორიის მუზეუმი (ასევე მოიხსენიება როგორც ხელოვნების სასახლე) — დაარსდა თბილისში 1927 წელს დავით არსენიშვილის მიერ. თავდაპირველად საქართველოს სსრ სათეატრო მუზეუმი ერქვა. იგი ჯერ საქართველოს სსრ განათლების სახალხო კომისარიატის გამგებლობაში შედიოდა, შემდეგ კი საქართველოს სსრ კულტურის სამინისტროს გადაეცა. მუზეუმი სისტემატურად აწყობს გამოფენებს, პირველი გამოფენა მოეწყო 1928 წელს. საქართველოს მინისტრთა საბჭოს 1974 წლის 13 დეკემბრის დადგენილების თანახმად, სათეატრო მუზეუმს ეწოდა საქართველოს სსრ თეატრის, მუსიკისა და კინოს სახელმწიფო მუზეუმი. 2020 წლის 8 აპრილამდე ეწოდებოდა საქართველოს თეატრის, მუსიკის, კინოსა და ქორეოგრაფიის სახელმწიფო მუზეუმი. სახელი შეეცვალა საქართველოს მთავრობის დადგენილების მიხედვით. მუზეუმის სიმბოლიკა სასახლის სიყვარულის კოშკი. დეტალი 2009 წელი სასახლის სიმბოლიკა ხელოვნების სასახლე მუზეუმის მთავარი შესასვლელი ხელოვნების სასახლე - მთავარი ფასადი ხელოვნების სასახლე - ზედხედი ხელოვნების სასახლის 1895 წლის პროექტი ხელოვნების სასახლის დასავლეთ ევროპული ფერწერის დარბაზი